VS000529
Datum: 1994-11-18T01:00:00.000+01:00
datum_sodbe_i_stopnje: 1998-06-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2090000 SIT
opombe: II Ips 333/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Škodni dogodek

Nesreča pri delu.

Poškodba

Stisnjenje desnice ter udarnina in odrgnina desnice.

Telesne bolečine

400000 SIT En teden hude, pet tednov lahke, občasne lahke bolečine pa bodo pri tožniku ostale trajno.

#### Hospitalizacija

5 dni.

#### Ambulantno zdravljenje

7 ambulantnih obiskov na kirurgiji, 6 obiskov v domači ambulanti, predstavitev zdravniški komisiji.

#### Rehabilitacija

Fizioterapija 5x ambulantno, razgibavanje desnice doma.

#### Nevšečnosti med zdravljenjem

Neprijetne za tožnika so bile: suspenzija (obešenje, dvignjenje) roke, hlajenje z ledom, razgibavanje in kopanje, nošnja dokomolčne opornice šest dni, toaleta rane in neprijeten je spremenjen občutek na kazalcu in trajanje bolniškega staleža dva meseca in 14 dni.

## Strah

90000 SIT Tožnik je trpel močan kratkotrajen strah, ko mu je zgrabilo roko. Tožnik je bil kot fizični delavec zaskrbljen za izid zdravljenja (6 tednov).

## Zmanjšanje življenjske aktivnosti

1600000 SIT Po mnenju izvedenca so splošne aktivnosti tožnika zmanjšane za 20 %. Pri tožniku je zmanjšana vsestranska funkcionalnost desne roke. Zmanjšanje in duševne bolečine se kažejo pri poklicnem in izvenpoklicnem delu in dejavnostih (športni ribolov). Tožnik trpi posledice in vlaga večje napore pri poklicnem delu kot delavec v avtopralnici. Posledice trpi tudi pri običajnih hišnih in izvenhišnih delih.

## Skaženost

Odškodnina zaradi skaženosti ni bila predmet odločanja pred revizijskim sodiščem.

---

ZOR člen 200, 203